Mami, tati, unde mergem azi?

Matilda
2026-05-31 11:00 - 13:30, 2026-06-01 11:00 - 13:30, 2026-06-01 17:00 - 19:30 (Europe/Bucharest) | Opera Comică pentru Copii, Calea Giulești 16, București 060276, București, Sector 6, 060276
Matilda, Musical, +7 ani, Sala Mare

Durata: 150 de minute
Matilda, the Musical este mai mult decât o simplă poveste; este o călătorie care te va inspira să crezi în tine și să-ți cunoști potențialul,chiar dacă pare imposibil. O fetiță extraordinară, cu o inteligență sclipitoare, Matilda este o cititoare avidă, cărţile oferindu-i forţa de a-şi schimba destinul. În pofida unei familii ostile, Matilda își descoperă puterile speciale și îşi folosește imaginația și curajul pentru a depăși cu succes toate obstacolele din calea sa.

Favorite

Magic Fairytale - spectacol de magie pentru copii
2026-05-31 12:00 - 13:00 | Hard Rock Cafe, Şoseaua Pavel D. Kiseleff 32, București 011343, București, Sector 1, 011343, Romania
O călătorie în minunata poveste a Zânei Magice. Cei mici și cei mari se vor bucura de un spectacol interactiv plin de energie și de voie bună, pentru că “Magic FairyTale” este locul unde copiii urcă pe scenă și devin mici magicieni.

Ca într-o adevărată vrajă, doar cu o baghetă fermecată, ei învață trucuri hazlii și formule magice ce vor transforma fanteziile în realitate, pentru că în lumea poveștilor, totul este permis!
Spectacol interactiv de magie recomandat copiilor cu vârsta de peste 3 ani. Durata: 45 de minute
Un spectacol organizat în cadrul evenimentului cultural Caravana cu Spectacole @ Hard Rock Cafe București (Soseaua Pavel Dimitrievici Kiseleff 32, Sector 1, București).
Powered by Caravana cu Spectacole

#caravanacuspectacole
Alte mențiuni:

Pentru copiii cu vârsta de peste 1 an se achită bilet. Se achită bilete atât pentru copii cât și pentru părinți
Vă rugăm să vă prezentați la locație cu 30 de minute înainte de începerea spectacolului pentru a vă ocupa locurile preferate.

Favorite

Atelier de creație părinte-copil - Lămpi din papier mâché
2026-05-31 12:00 - 13:00, 2026-05-31 13:30 - 15:00 | MARe/Muzeul de Artă Recentă, Bulevardul Primăverii 15, București 011971, București, Sector 1, 011971
Trainer: Ana Olivia Lăzărescu, istoric de artă4-7 ani: 12:00 – 13:00 | 8-12 ani: 13:30 – 15:00
Acest atelier propune o experiență comună părinte–copil care îmbină vizita la muzeu cu explorarea practică a culorii și a designului.
Vom începe printr-o vizită ghidată în expoziția artistului Bernard Frize, în cadrul căreia vom observa modul în care culoarea, repetiția și gestul controlat construiesc compoziții vizuale ritmate și dinamice. Participanții vor fi încurajați să descopere arta contemporană prin dialog, observație și interpretare personală.
În a doua parte a atelierului, părinții și copiii vor lucra împreună pentru a realiza lămpi decorative din papier mâché, folosind fâșii de hârtie colorată aplicate după reguli simple de compoziție: direcții, repetiții și alternanțe cromatice. Accentul va fi pus pe proces, colaborare și pe bucuria de a construi un proiect creativ comun.
Rezultatul va fi un obiect luminos, în care culoarea prinde viață odată cu lumina, iar experiența artistică devine una împărtășită.
Atelierul susține:* conexiunea părinte–copil prin creație* înțelegerea artei contemporane prin experiență directă* explorarea relației dintre culoare, ritm și lumină
Cumpără bilet >> https://tickets.mare.ro//?p=event&e=37594

Favorite

Pernuța somnoroasă
2026-05-31 12:00 - 13:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
0-3 ani
Somnul lin al copiilor este… cel mai dulce somn! Dar toți părinții știu că micuții lor au nevoie de un prieten devotat cu care să împărtășească ritualul poveștilor de noapte bună. Faceți cunoștință cu nimeni alta decât Pernuța somnoroasă, o prietenă pufoasă și curioasă, numai bună de strâns în brațe, care ne însoțește peste tot unde ne poartă imaginația sau visele.
Până să adoarmă, copiii străbat lungul drum al somnului către visare. Noaptea este lungă și multe umbre luminate se arată în împărăția pernuțelor pufoase. Spre a prinde somnul cel mai dulce, lumea mărilor albastre li se alătură la joacă. Dintr-o pânză mare, albă, iau formă o meduză fermecată și un pește bulbucat. Joaca lor printre steluțe ar mai continua, dacă n-ar fi o pernuță care să-i poarte pe copii în lumea viselor cu bucurii.
Favorite

AlgoBrix
2026-05-31 12:00 - 13:15 | Muzeul Național de Istorie Naturală „Grigore Antipa”, Şoseaua Pavel D. Kiseleff 1, București 011341, București, Sector 1, 011341
Muzeul Național de Istorie Naturală „Grigore Antipa” și e² Young Engineers vă invită să participați la un program educațional de succes!
AlgoBrix este un program educațional Young Engineers, în care copiii aprofundează noțiunile din fizică, matematică și inginerie mecanică, învățate anterior în cadrul atelierelor „Provocarea Lego”. AlgoBrix se concentrează pe găsirea de soluții în construirea de angrenaje și mecanisme complexe și pe explorarea aspectelor mecanice, matematice și fizice ale acestor mecanisme, având la bază lucrul în echipă.
Acest program a fost dezvoltat pentru copiii cu vârste cuprinse între 6 și 13 ani, iar durata unei lecții este de 75 minute.
Copiii își dezvoltă, printre altele, abilități motrice de finețe, gândirea creativă, precum și capacitatea de lucru în echipă și comunicare.
Nu în ultimul rând, acest program oferă oportunitatea copiilor care au absolvit programul educațional Provocarea LEGO să continue curricula e²Young Engineers.
Grupa de vârstă
Programul este destinat copiilor cu vârste cuprinse între 6 și 13 ani.
Perioada de desfășurare:
Atelierele se desfășoară duminica, în Sala Atelier a Muzeului Antipa, între orele 12:00 – 13:15.
Succesiunea modulelor este următoarea:
Modul VIII
24 mai – 14 iunie 2026
Tema 1 (24 mai 2026): Caruselul Vertigo – mecanismul multidirecțional
Tema 2 (31 mai 2026): Robotul Rube Goldberg – reacție in lanț, lucrul simultan a doi senzori
Tema 3 (7 iunie 2026): Avionul fără pilot – construcție complexă
Tema 4 (14 iunie 2026): Lecție liberă – construcție din imaginație, programare, înmânarea diplomelor de Tânăr Inginer – Algo Bricks.
Taxa de participare:
— Modulul – 300 lei/participant;
— Modulul – 550 lei/ doi frați;
— 1 ședință – 85 lei/participant;
— 1 ședință – 160 lei/ doi frați;
— 1 ședință – 220 lei/trei frați.
Înscrierea copiilor se face prin email la info@youngengineers.ro, la telefon 0742.102.633 sau completând formularul (https://antipa.ro/rezervari ), în limita locurilor disponibile.
După completarea formularului de rezervare (https://antipa.ro/rezervari ), veți primi un email de confirmare a rezervării locului, iar apoi veți putea achita online taxa de participare prin: https://antipa.bilet.ro/
Rezervarea fermă a locului se transmite doar după achitarea taxei de participare.
Pentru formarea unei grupe, este necesar un număr între 4 și 6 participanți.
Favorite

Povești cu fire
2026-05-31 16:00 - 17:00, 2026-05-31 18:00 - 19:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
1-4 ani
Într-un spațiu atemporal, ne pregătim să pornim spre un tărâm croșetat din întâlniri neprevăzute. Conduși de un fir invizibil, în fața noastră, o sferă uriașă de lână și trei personaje interesante vor apărea rând pe rând. Un personaj vine din trecut, altul trăiește cu noi, în prezent, iar altul călătorește din viitor. Să fie oare zeițe protectoare ori surori cu Luna, Soarele sau Pământul? Vă lăsăm să descoperiți.
Împreună cu cele trei personaje curioase vom porni în descoperirea și deslușirea firelor ce ne înconjoară. Oare avem și noi unul? Firul se multiplică, transformă și ne invită să-l descoperim mai de aproape, prin propriile amintiri. Muzica liniștitoare va crea mișcări asemeni undei unei ape, iar tu vei fi ademenit să cutreieri alături de ele lumea și poveștile sale prin intermediul unor fire colorate.
Spectacolul „Povești cu fire” este universul ideal al oricărui copil care se lasă desprins din mâinile părinților și, ghidat de curiozitate, se bucură de explorarea necunoscutului. Spectacolul este țesut din metafore și senzații pentru toți privitorii, indiferent de vârstă. O narațiune plină de mișcare, emoție, descoperire, dar mai ales – imaginație.
Favorite

Scufița Roșie
2026-05-31 17:00 - 18:00, 2026-06-01 11:00 - 12:00, 2026-06-01 17:00 - 18:00 | Opera Comică pentru Copii, Calea Giulești 16, București 060276, București, Sector 6, 060276
Scufița Roșie, Balet, + 3 ani, Sala Undergrant

Durata: 60 de minute
Descriere: Ai văzut vreodată o Scufiță care dansează cu lupii? La Opera Comică pentru Copii, povestea clasică face un salt surprinzător, direct într-un spectacol de balet care răstoarnă toate așteptările! Sub bagheta magică a Andreei Soare, Lupul cel Mare își abandonează rolul de personaj negativ și devine vedeta unui cabaret forestier de zile mari! Alături de alți doi prieteni (tot lupi), acest trio irezistibil transformă pădurea într-o scenă de spectacol în care frica nu-și găsește locul. În loc să sperie pădurea, lupii noștri se comportă ca niște adevărate vedete, dansând și făcând giumbușlucuri. Călătoria Scufiței se transformă într-o paradă a întâlnirilor fabuloase: o pasăre măiastră, o floare delicată, un iepure agil și un urs bonom. Un balet neoclasic îmbibat cu umor, poezie vizuală și energie contagioasă, pe care însuși Charles Perrault l-ar aplauda în picioare. Nu rata șansa de a vedea modul creativ în care tradiția și inovația dansează împreună într-o îmbrățișare perfectă!

Favorite

Poveste Magică
2026-06-01 10:00 - 11:00 | Opera Comică pentru Copii, Calea Giulești 16, București 060276, București, Sector 6, 060276
Poveste Magica, spectacol de magie, +3 ani, Salon Mozart

Durata: 60 de minute
Descriere: Știm cu toții, copilăria este tărâmul magic al poveștilor și al posibilităților infinite. Dar adevărul este că și ca adulți avem nevoie de această magie – de acea baghetă fermecată care poate transforma realitatea, de zâne binefăcătoare și de povești în care binele triumfă. Avem nevoie de această evadare magică pentru echilibrul nostru emoțional, iar copiii înțeleg acest lucru în mod instinctiv. Prin povești și magie, ei reușesc să dea sens unei lumi pe care abia încep să o descopere, în timp ce adulții găsesc o cale sigură de a evada din stresul cotidian și din rigiditatea gândirii logice.

Favorite

Prințesele Fermecate
2026-06-01 10:00 - 11:00 | Teatrul Amzei, Strada Biserica Amzei 21-23, București 030167, București, Sector 3, 030167, Romania
Prințesele Fermecate este un spectacol de teatru interactiv inspirat din basmul clasic „Cele douăsprezece prințese” de Petre Ispirescu, care invită publicul într-o poveste plină de farmec, umor și participare activă.

Povestea urmărește aventura unui cioban pornit în căutarea norocului în țări străine, o călătorie presărată cu provocări, decizii importante și întâlniri neașteptate. Pe parcurs, copiii îl ghidează, îl ajută să evite pericolele și să aleagă drumul corect, descoperind, într-un mod ludic, cât de important este să ai încredere în tine, să-ți urmezi visele, să prețuiești prietenia și să înțelegi valoarea cunoașterii limbilor străine.
Ajuns la curtea regelui, unde trăiesc fermecatele prințese dansatoare, eroul se confruntă cu cele mai mari încercări, iar sprijinul copiilor devine esențial pentru depășirea obstacolelor și atingerea unui final fericit. Momentele interactive, muzica și dansul se împletesc într-un spectacol plin de energie și culoare, care menține atenția și implicarea publicului pe tot parcursul reprezentației.
Prințesele Fermecate este un spectacol care aduce împreună teatrul, joaca și educația, oferind o experiență caldă și memorabilă, în care atât copiii, cât și adulții sunt invitați să râdă, să se emoționeze și să se bucure de magia poveștii.

Spectacol cu audiență generală.

Distribuția: Bianca Dobre și Ștefan Grigore

Favorite

Festivalul Opera Copiilor
2026-06-01 10:00 - 20:00 | Opera Comică pentru Copii, Calea Giulești 16, București 060276, București, Sector 6, 060276
Festivalul Opera Copiilor este unul dintre evenimentele emblematice ale Operei Comice pentru Copii, fiind organizat în preajma Zilei Internaționale a Copiilor. Cu un program diversificat de spectacole, ateliere și activități interactive, scopul său este de a aduce arta mai aproape de cei mici și de a oferi o experiență educativă și distractivă deopotrivă, înainte de încheierea stagiunii și a anului școlar. Festivalul se desfășoară în perioada 22 mai – 14 iunie 2026, doar în weekenduri.
Atracții și activități
Cu ocazia celor 10 ani de Festivalul Opera Copiilor, toate atracțiile din curte au prețuri reduse! Mai jos găsești prețul aniversar.
Vino la Festivalul Opera Copiilor, să ne sărbătorim copilăria împreună!

Ce este Festivalul Opera Copiilor?

Din 2015, în perioada mai-iunie, Opera Comică pentru Copii organizează anual Festivalul Opera Copiilor, în cadrul căruia sunt programate activități în aer liber, pentru întreaga familie. Evenimentele au loc în Grădina OCC și în sălile de spectacol ale Operei Comice pentru Copii. Spectacole de gală, recitaluri inedite, lecții de muzică și expoziții impresionante sau concursuri provocatoare sunt numai câteva dintre ingredientele care transformă acest eveniment într-un spațiu dedicat exclusiv familiei și timpului de calitate petrecut împreună.

Program:

Vinerea: 16:00 – 21:00
Sâmbăta și duminica: 10:00 – 21:00
Calea Giulești, nr. 16, București.

Favorite

Peter Pan
2026-06-01 11:00 - 12:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
4 ani+
Aflat în căutarea umbrei sale, Peter Pan ajunge în casa familiei Darling, unde, ajutat de micuța Wendy, reușește să o recupereze. Împreună cu frații acesteia, Michael și John, pleacă toți patru într-o călătorie spre Țara de Nicăieri, acolo unde locuiește Peter Pan. Praful de zâne le-a dat copiilor Darling puteri magice, prin urmare, drumul deasupra oceanului va fi unul plin de surprize. Apariția Căpitanului James Hook, pornit să îl captureze pe Peter Pan, va face aventura și mai trepidantă. Mâna stângă a căpitanului piraților se termină cu un cârlig, o amintire constantă a faptului că Peter Pan este responsabil de această pierdere cumplită.
Odată ajunși în Țara de Nicăieri, într-o lume în care magia există, eroii noștri realizează că pericolele pot fi, de fapt, la tot pasul. Alăturați-vă lui Peter Pan și bucurați-vă, împreună cu el, de cele mai frumoase aventuri ale copilăriei!
Favorite

Rățușca cea urâtă - Intrare liberă
2026-06-01 11:00 - 12:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
Cu ocazia zilei de 1 iunie Țăndărică vă invită la teatru cu INTRARE LIBERĂ: de la ora 11:00 “Rățușca cea urâtă” (regia Gabriel Apostol). În secțiunea Program apăsați pe butonul Rezervă, selectați locurile pentru reprezentația de 1 iunie pentru a primi biletul cu valoare 0 RON.
Accesul se va face în limita locurilor disponibile.
3 ani+
Într-o frumoasă dimineață de primăvară, o rață își privește rățuștele ieșind din ouă. Toate sunt mici și drăgălașe, exact așa cum îi stă bine unei rățuște – în afară de una care este foarte mare și foarte urată. Batjocorită de celelalte animale din curte, rățușca cea urată pleacă în căutarea unui loc în care să fie acceptată. Dar, chiar când este pe punctul de a se da bătută, face o descoperire surprinzătoare: a fi diferit nu este, de fapt, chiar așa de rău!
Povestea lui Hans Christian Andersen a fost adaptată și pusă în scenă de Gabriel Apostol într-un decor spectaculos, cu o muzică încântătoare, iar spectatorii vor descoperi o poveste caldă dar în același timp moralizatoare.
Favorite

Alice în Țara Minunilor
2026-06-01 11:00 - 12:00 | MINA Museum, Strada George Constantinescu 2-4, București 020339, București, Sector 2, 20339, Romania
Alice pornește într-o aventură magică prin Țara Minunilor, unde întâlnește personaje fascinante, provocări neașteptate și o lume în care imaginația prinde viață.

Te invităm la un spectacol de teatru imersiv dedicat copiilor, o experiență interactivă plină de culoare, emoție și aventură, alături de Alice, Pisica de Cheshire, Pălărierul Nebun, Regina de Cupă și multe alte personaje memorabile.

Prin joacă și descoperire, cei mici vor explora teme precum curajul, prietenia și încrederea în sine.

Iar la final… Alice se trezește brusc.
Dar oare a fost totul doar un vis?

Un proiect Acting Up, în parteneriat cu MINA.

MINA, București — Str. George Constantinescu 2-4
Bilete: minamuseum.com
Acces: 3+

Durată: 45 min, fără pauză

Favorite

Vrăjitorul din Oz
2026-06-01 11:00 - 12:15 | Palatul Național al Copiilor din București, Bulevardul Tineretului 8-10, București 040353, București, Sector 4, 040353
Această reprezentație a fost programată pentru a veni în întâmpinarea profesorilor și a elevilor ca o alternativă culturală relaxantă și educativă în perioada desfășurării activității „Școala Altfel”. Pentru detalii și rezervări: tmarezervari@gmail.com
Pe 21 aprilie 2026, ora 10:00, la Palatul Național al Copiilor București (Sala Mare), clasicul basm „Vrăjitorul din Oz” de Frank Baum prinde viață pentru prima oară într-o nouă montare scenică a regizorului Aurelian Horațiu Bîrcă, produsă de Teatrul Muzical Ambasadorii, și concepută ca un musical pentru întreaga familie.
„Pentru mine, Vrăjitorul din Oz este o poveste despre drumul pe care fiecare dintre noi îl face pentru a descoperi că ceea ce caută se află deja în interiorul său. Este un spectacol despre curajul de a te întoarce acasă – nu ca loc, ci ca descoperire a propriei identități.” – declară Aurelian Horațiu Bîrcă, regizor.
În această punere în scenă unică, „Vrăjitorul din Oz” devine o poveste despre „întoarcerea acasă”, mai mult decât ca o destinație, ci ca dorință de evoluție, de descoperire de sine și de înțelegere a lumii.
Cu aranjamente orchestrale semnate de Edward Dabrowski, nominalizat la Premiile Gopo 2025 pentru “Cea mai bună muzică originală”, spectacolul propune o reinterpretare contemporană a personajelor clasice, explorând în profunzime dimensiunea lor emoțională. Sperietoarea devine expresia nesiguranței și a dorinței de validare, Omul de Tinichea întruchipează sensibilitatea reprimată, iar Leul reflectă fragilitatea ascunsă în spatele nevoii de curaj.
Prin momente coregrafice construite de către Cezara Blioju ca adevărate spații de confesiune scenică, fiecare personaj își descoperă propria vocație și parcurge un drum al transformării care rezonează deopotrivă cu sensibilitatea copiilor și cu experiența emoțională a adulților.
Estetica spectacolului combină proiecțiile animate cu elemente teatrale tradiționale. Decorul, realizat de scenografa Elena Iorga, este gândit ca un spațiu maleabil, care se transformă fluid din Kansasul monocrom într-o lume intens colorată, animată prin coregrafii de ansamblu și intervenții muzicale.
„Vrăjitorul din Oz” simbolizează promisiunea că răspunsurile se află în afara noastră – o iluzie necesară pentru a începe călătoria pe drumul descoperirii de sine. Pe parcursul spectacolului, mesajul mai larg se revelează: „acasă” nu este doar un loc, ci certitudinea că ceea ce căutăm există deja în noi. Spectacolul devine, astfel o poveste despre curajul de a-ți urma propriul drum.
„La Teatrul Muzical Ambasadorii credem că magia nu vine din numărul de zerouri din bugete, ci din numărul de idei, repetiții și artiști care pun suflet pe scenă. „Vrăjitorul din Oz” este dovada: un spectacol muzical plin de energie pentru copii și familii. Ni se spune uneori că facem „prea multe spectacole”. Probabil e adevărat. În timp ce unii își numără zerourile, noi ne numărăm premierele, aplauzele și copiii care ies din sală cântând.” – declară Mihai-Ciprian Rogojan, managerul Teatrului Muzical Ambasadorii.
Regia: Aurelian Horatiu Birca
Scenografia: Elena lorga
Coregrafia: Cezara Blioju
Aranjamente orchestrale: Eduard Dabrowski
Durata: 75 minute
Vârsta recomandată: 4+ ani
Teatrul Muzical Ambasadorii este singura instituție publică de spectacole și concerte pentru copii și adolescenți aflată în subordinea Ministerului Culturii.
ℹ️ Facebook: https://web.facebook.com/teatrulmuzicalambasadorii
ℹ️ Instagram: https://www.instagram.com/tmambasadorii/
ℹ️ TikTok: https://www.tiktok.com/@tmambasadorii
�� Website: https://www.ambasadorii.ro/

Favorite

Acrografica
2026-06-01 11:00 - 12:30 | Circul Metropolitan Bucuresti, Aleea Circului 15, București 021103, București, Sector 2, 021103
O Desfășurare Electrizantă de Abilități și Energie – ACROGRAFICA
Bine ați venit în universul uimitor al spectacolului “Acrografica”! Cu o paletă de numere alerte de acrobație și dresaj executate de profesioniști ai arenei, acest spectacol te captivează din prima clipă cu o explozie de culoare, ritmuri sincopate și prezențe electrizante ale splendidelor cabaline care încununează acest show incredibil.
“Acrografica” aduce pe scenă un melanj savuros de umor, numere spectaculoase și prezențe memorabile ale artiștilor care ard pe arenă ca niște adevărate staruri. Vizualurile de excepție transformă spațiul într-o poveste fascinantă, în timp ce coloana sonoră te ține alert și te cucerește prin ritmul, versatilitatea și forța sa.
“Acrografica” este un show actual și tulburător, care scrie cu emoție și energie magia sub cupola circului.
Vă informăm că, în conformitate cu prevederile articolului 21 din legea 448 / 2006, privind protecția și promovarea drepturilor persoanelor cu handicap, instituția acordă gratuități în limita locurilor disponibile. Acordarea gratuităților, cât și accesul la spectacole se va face numai pe bază de programare și în baza unor documente doveditoare.
Spectacol de Circ recomandat copiilor cu varsta de peste 12 ani.
Durata spectacol 100 minute (inclusiv pauza)
Copiii în vârstă de până la 2 ani beneficiază de gratuitate la intrare, dar fără loc asigurat în sala de spectacol(copiii vor fi ținuți în brațe de către părinți).
Favorite

Cei trei purceluși - Proiecție de Teatru la cinema
2026-06-01 11:00 - 12:30 | Vitantis Shopping Center, Șoseaua Vitan-Bârzești 7A, București 042121, București, Sector 4, 042121
Cu toţii ştim povestea celor trei purceluși care îşi construiesc case, dar e mult mai amuzant să îi vedem la treabă, să îi punem piedică lupului sau să-l ajutăm să sufle peste case

Şi asta nu fiindcă am fi răi, ci ca să le arătăm tuturor că graba şi lenea strică treaba şi că, dacă vrei să faci un lucru bun şi durabil, trebuie să îţi pui mintea la contribuţie şi să nu te fereşti de muncă.
Personajele din spectacol: Cei trei purceluși, Lupul și povestitorii șoricei Nikki si Rikki.
Spectacol cu păpuși recomandat copiilor cu vârsta de peste 3 ani. Durata: 41 de minute.
Un spectacol proiectat pe marele ecran în cadrul campaniei Hai la teatru în orașul tău!
Powered by Teatru la Cinema
O producție Omisound Magic Production

Favorite

Veronica
2026-06-01 11:00 - 12:30 | Muzeul Național al Țăranului Român, Şoseaua Pavel D. Kiseleff 3, București 011341, București, Sector 1, 011341
Veronica e o fetiță zvăpăiată care trăiește într-un cămin de copii. Când împlinește vârsta de 5 ani, Zâna cea buna îi dăruiește o traistă fermecată, care-i poate îndeplini orice dorință. Cu o singură condiție: să fie cuminte, darnică și prietenoasă cu cei din jur. Veronica hotărăște să țină traistă doar pentru ea, iar zâna îi ia traista. Plină de regret, Veronica pleacă în căutarea ei în lumea basmelor, intrând în pădurea fermecată și începând o călătorie inițiatică.
Director: Elisabeta Bostan
Cast: Lulu Mihăiescu, Margareta Pâslaru, Dem Rădulescu, Vasilica Tastaman, Angela Moldovan
Genre: Aventuri, musical
Duration: 1h 32m
Country: România
Year: 1973
Favorite

Atelier de Arhitectura : Casa mea de Poveste
2026-06-01 11:30 - 12:30 | Opera Comică pentru Copii, Calea Giulești 16, București 060276, București, Sector 6, 060276
Casa mea de poveste este un atelier creativ și aplicat, conceput pentru a dezvolta imaginația, creativitatea și gândirea spațială a copiilor, într-un mod distractiv și ușor de înțeles.
În cadrul atelierului, copiii sunt invitați să își imagineze propria casă de poveste — un loc creat după personalitatea, nevoile și visurile lor. Pornind de la idei, stiluri și lucrurile care le plac, cei mici învață cum să transforme imaginația în spații organizate și armonioase.
Pe parcursul atelierului, copiii vor descoperi:
• cum se organizează o casă și ce rol are fiecare spațiu
• ce este un plan simplificat al unei case și cum putem gândi camerele în funcție de activități și confort
• cum să își imagineze circulația dintre spații și relația dintre camere
• cum alegem culori, materiale si texturi care creează o anumită stare și personalitate a casei
Activitate practică:
Fiecare copil creează propria „Casă de poveste” pe o planșă creativă. Pe o parte va realiza planul simplificat al casei sale imaginare, iar pe cealaltă parte va construi stilul casei, folosind imagini, culori, texturi și elemente decorative care reflectă universul său creativ.
Favorite

Atelier de ciocolată
2026-06-01 12:00 - 13:30 | SmartyKids Timpuri Noi, Strada Verzișori 42, 040301 București, București, Sector 4, 040301, Romania
„Mami… chiar eu am făcut ciocolata asta!”

De Ziua Copilului, cei mici merită mai mult decât un cadou.
Merită o experiență care să îi facă să râdă, să creeze, să se simtă speciali și să plece acasă cu ochii strălucind de bucurie.

Luni îi invităm într-un atelier plin de ciocolată topită, arome delicioase și momente dulci pe care le vor ține minte mult timp.

„Pot să pun mai multe jeleuri?!”
„Arată ca o ciocolată adevărată!”
„O iau acasă să îi dau și mămicii mele!”
„Mai facem încă una?!”

Nu va fi doar un atelier.
Va fi acel moment special în care copiii se simt mândri de ceea ce au creat singuri.

La Atelierul de Ciocolată, fiecare copil își va crea propria tabletă decorată cu:
fructe confiate
jeleuri colorate
și multă creativitate

Iar partea cea mai frumoasă?
Vor pleca acasă nu doar cu o ciocolată delicioasă, ci și cu amintirea unei zile în care au creat, au râs și s-au simțit cu adevărat sărbătoriți.

Pentru că Ziua Copilului înseamnă timp petrecut cu bucurie, experiențe care dezvoltă creativitatea și momente care rămân în suflet.

Luni, 1 iunie
12:00 – 13:30
SmartyKids Timpuri Noi
Str. Verzișori nr. 42, Sector 4, București

Tarif participare: 125 lei
Reducere 20% pentru frate

Rezervări:
0770 568 235
0729 990 747

Locurile sunt limitate!
Dacă vrei ca Ziua Copilului să fie cu adevărat specială, oferă-i copilului tău o experiență dulce, creativă și plină de emoție.

Favorite

Grădina secretă din sticlă
2026-06-01 13:00 - 14:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
GRĂDINA SECRETĂ DIN STICLĂ – ATELIER DE TERARII
Recomandat copiilor 4+ ani
Durata: 50 min
Acest atelier oferă copiilor o incursiune fascinantă în lumea botanicii, îmbinând educația ecologică cu exprimarea creativă prin construirea propriului terariu din sticlă. Parcurgând etapele esențiale pentru un ecosistem echilibrat, micii participanți vor asambla straturile de drenaj, cărbune activ și sol fertil, personalizând totul cu nisip decorativ colorat.
Experiența culminează cu plantarea unei selecții rezistente de plante suculente și exotice, completate de licheni stabilizați pentru un plus de textură și culoare. Dincolo de obiectul decorativ unic cu care vor pleca acasă, copiii vor dobândi cunoștințe practice despre echilibrul naturii și îngrijirea plantelor, învățând cum să dea viață unui mic univers verde într-un spațiu perfect organizat.
Coordonatoare: Mihaela Cristea
Adulții însoțitori participă gratuit la atelier.
Favorite

Magia măștilor
2026-06-01 16:00 - 17:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
MAGIA MĂȘTILOR – ATELIER DE BRICOLAJ
Recomandat copiilor 4+ ani
Durata: 50 min
Atelierul reprezintă o experiență creativă și ludică, concepută pentru a transpune imaginația copiilor în creații tangibile inspirate din universul poveștilor și al supereroilor. Într-un cadru relaxat și prietenos, micii artiști sunt ghidați pas cu pas în procesul de realizare a propriei măști, utilizând materiale sigure și variate pentru a da formă unor personaje fantastice sau figuri de basm.
Activitatea pune accent pe exprimarea liberă și dezvoltarea încrederii în sine, oferind fiecărui participant ocazia de a-și explora abilitățile artistice prin culoare și textură. La finalul acestui proces plin de joc și explorare, copiii vor pleca acasă cu o creație unică, simbol al propriului univers creativ și al puterii de a transforma ideile în realitate.
Coordonatoare: Alexandra Mărăcine
Adulții însoțitori participă gratuit la atelier.
Favorite

Magitot - magie si comedie
2026-06-01 17:30 - 18:30, 2026-06-01 19:30 - 20:30 | Teatrul Roșu, Strada Bărăției 31, București 030167, București, Sector 3, 30167
“Fasolea bună se aude de departe” – vechi proverb.
“Magia bună se observă de aproape” – nou proverb.

Da, ai citit bine. MAGITOT vine cu toată magia și cu un minunat spectacol la Teatrul Roșu.
Iar important nu este faptul că el este singurul magician român dublu finalist la „Românii Au Talent”.
Nu, nu!
Important este că tu vei vedea un super spectacol, te vei distra pe bune și vei avea un râs care se va auzi de departe, pentru că el, MAGITOT, este mai mult decât magic.
Este Smart Magic.

Favorite

Amintiri din copilărie
2026-06-01 18:00 - 19:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
6 ani+
Numele Ion Creangă este un sinonim al copilăriei. Este primul autor român care a surprins ideile universale ale copilăriei, dorința de explorare și de cunoaștere, importanța prieteniei, puterea imaginației, îndârjirea, dar și fragilitatea, emoții puternice sau trăiri foarte intense.
Teatrul nostru se identifică cu toate aceste valori, de aceea purtăm numele autorului. Activitatea noastră gravitează în jurul idealului copilăriei, prin tot ceea ce facem, ne dorim să ajutăm copiii în a descoperi lumea din jurul lor, dar și lumea care se află dincolo de porțile imaginației.
Spectacolul Amintiri din copilărie îi invită pe cei mici să cunoască o altfel de copilărie. Nică ne va lua cu el în toate peripețiile sale. Încă de la început, vom fi martori ai năstrușniciei protagonistului, avem de a face cu un elev eminent care își concentrează atenția în mod egal asupra îndatoririlor școlare cât și asupra micilor sale escapade.
Favorite
